Diari Oficial de la Generalitat Valenciana


Sumari del DOGV 7022, del 13-05-2013 (2013/4765)

Notificació de demanda i citació a vista oral. Expedient número V-260/2012.
---------------------------------------------------------------------------

### Dades del document

Número de DOGV
:   7022

Data del DOGV
:   13-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/4765


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de demanda i citació a vista oral. Expedient número V-260/2012. [2013/4765]  
Ramón Escrig Moreno, president de la Junta Arbitral de Transports de València, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber a Ismael Design, SL, que s'ha intentat la notificació i citació per a vista oral en l'expedient indicat en l'encapçalament, com a conseqüència del procediment, i que no s'ha pogut comunicar per absència, parador ignorat, caducitat o refús.  
  
El text de la notificació és el següent:   
«Amb data 23 de juliol de 2012, ha tingut entrada en esta conselleria la reclamació interposada contra vostés per Transportes Alfonso Zamorano, SLU, la documentació de la qual es troba disponible per a consultar-la les persones interessades en esta Junta Arbitral, perquè, segons el que preveu l'article 1.b, de l'Orde de 12 de juny de 1991 de la Conselleria d'Obres Públiques, Urbanisme i Transports, se n'assabenten, a fi de continuar el procediment.  
D'acord amb l'article 162 de la Llei 13/1996, de 30 de desembre de 1996, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres, modificada parcialment per la Llei 29/2003, de 8 d'octubre, sobre la millora de les condicions de competència i seguretat en el mercat del transport per carretera, que, en referència a les juntes arbitrals, diu:   
  
"Es presumirà que hi ha este acord de sotmetiment a l'arbitratge de les juntes sempre que la quantia de la controvèrsia no excedisca de 6.000 euros i que cap de les parts intervinents en el contracte no hi haja manifestat expressament a l'altra la voluntat en contra abans del moment en què s'inicie o haguera d'haver-se iniciat la realització del servici o activitat contractat."  
Entenent que no hi ha manifestació expressa de no-sotmetiment, se li concedix la possibilitat de contestar a la demanda abans de la celebració de la vista oral, que es fixa, i per a la qual en esta comunicació se la cita, el pròxim 30 de maig de 2013 a les 11:35 hores, en els locals d'esta Conselleria d'Infraestructures Territori i Medi Ambient, situats en ciutat administrativa Nou d'Octubre, torre 1, en el carrer de Castán Tobeñas, 77, primera planta, a València.  
Ambdós parts hi podran exposar les al·legacions que estimen pertinents i practicar les proves oportunes. En el cas de designar un representant que actue en nom seu durant la vista, este haurà d'estar correctament autoritzat amb la documentació que justifique la representació i en el cas de representar una empresa, haurà d'acreditar-se per mitjà d'una escriptura notarial o un certificat de la secretaria o la presidència de la societat.  
En este mateix sentit, en cas de tindre previst assistir a la vista acompanyat d'un advocat, ha de manifestar-ho abans de la data indicada, a fi de comunicar-ho a la part contrària, per si considera l'auxili de direcció lletrada.  
El fet de no assistir a la vista oral l'actor i, si és el cas, el representant designat per ell, determinarà que es considere que desistix de la seua reclamació i que s'ordene l'arxivament de l'expedient.  
El fet de no assistir-hi la part demandada no impedirà la celebració de la vista, i que es dicte un laude, de manera que quedarà oberta per al reclamant, si ho jutja oportú, la via judicial pertinent a fi d'instar-ne l'execució.  
La composició del col·legi arbitral es pot consultar en la pàgina web de la Conselleria d'Infraestructures, Territori i Medi Ambient, per a la recusació d'algun dels membres.   
.  
Cosa que es comunica perquè en prenguen coneixement i als efectes oportuns.»  
  
València, 6 de maig de 2013.- El president de la Junta Arbitral de Transports de València. Ramón Escrig Moreno.